അനന്തപുരി സൂപ്പർഫാസ്റ്റ് എക്‌സ്പ്രസ്സ്

അനന്തപുരി സൂപ്പർഫാസ്റ്റ് എക്‌സ്പ്രസ്സ്  (ട്രെയിൻ നമ്പർ 20635/20636) കൊല്ലം ജംഗ്ഷനും ചെന്നൈ എഗ്മോറിനും ഇടയിൽ എല്ലാദിവസവും ഓടുന്ന ഒരു സൂപ്പർഫാസ്റ്റ് എക്സ്പ്രസ് ട്രെയിനാണ്. ഇത് തിരുവനന്തപുരം സെൻട്രൽ, തിരുനെൽവേലി ജംഗ്ഷൻ, വിരുദുനഗർ ജംഗ്ഷൻ, മധുരൈ ജംഗ്ഷൻ, തിരുച്ചിറപ്പള്ളി ജംഗ്ഷൻ, വില്ലുപുരം ജംഗ്ഷൻ വഴിയാണ് സർവ്വീസ് നടത്തുന്നത്.  അനന്തപുരി ദിവസേനയുള്ള രാത്രികാല സൂപ്പർഫാസ്റ്റ് എക്‌സ്പ്രസ്സ് സർവീസാണ്.

ചരിത്രം

ആഴ്‌ചയിൽ ആറ് ദിവസം സർവ്വീസ് നടത്തുന്ന ഒരു എക്‌സ്പ്രസ്സ് ട്രെയിനായി 2002 ജൂൺ 30 ന് ആയിരുന്നു അനന്തപുരിയുടെ  ഉദ്ഘാടനം. പിന്നീട് 2005-ൽ ഇത് പ്രതിദിന ട്രെയിനാക്കി. തുടക്കത്തിൽ ചെന്നൈ എഗ്മോറിനും തിരുവനന്തപുരം സെൻട്രലിനും ഇടയിലാണ് ഇത് ഓടിയിരുന്നത്. തിരുവനന്തപുരം നഗരത്തിൻ്റെ പേരായ 'അനന്തപുരി' എന്ന പേരാണ് തീവണ്ടിയ്ക്ക് നൽകിയത്. 2017 നവംബർ 1 മുതൽ ഈ തീവണ്ടി കൊല്ലം ജംഗ്‌ഷൻ വരെ നീട്ടി.

കേരളത്തിലെ സ്റ്റോപ്പുകൾ
പരവൂർ → വർക്കല → തിരുവനന്തപുരം സെൻട്രൽ → നെയ്യാറ്റിൻകര → പാറശ്ശാല

 പരാമർശങ്ങൾ 

വർഗ്ഗം:കേരളത്തിലെ റെയിൽ ഗതാഗതം
വർഗ്ഗം:കേരളത്തിലെ യാത്രാതീവണ്ടികൾ